stanford-oval/wikipedia huggingface dataset:
Zedd

| Anton Zaslavski |
| --- | --- |
 Zedd maaliskuussa 2014
Henkilötiedot
Syntynyt: 2. syyskuuta 1989 (ikä 35) Saratov, Venäjän SFNT, Neuvostoliitto
Ammatti:  musiikkituottaja, remixaaja, DJ
Muusikko
Taiteilijanimi:  Zedd
Laulukielet:  englanti
Aktiivisena:  2002–
Tyylilajit:  electro house, house, progressiivinen house, moombahton, chiptune, dubstep
Soittimet:  Cubase, syntetisaattori, piano, rummut
Levy-yhtiöt:  Interscope Records, OWSLA, Big Beat Records, Spinnin' Records, Dim Mak Records, Big Fish Recordings, BugEyed Records, Bazooka Records
Aiheesta muualla
www.zedd.net
  [ Muokkaa Wikidatassa ] [ ohje ]  
Anton Zaslavski (s. 2. syyskuuta 1989 Saratov, Venäjän SFNT, Neuvostoliitto) eli Zedd on saksalais-venäläinen elektronisen tanssimusiikin tuottaja ja DJ. Hän toimii Skrillexin OWSLA levy-yhtiössä.
Zeddin singlelevy Dovregubben oli neljä viikkoa Beatportin electro house -musiikkilistan ensimmäisellä sijalla. Lisäksi hän on tehnyt useita virallisia remix-kappaleita artisteille kuten Lady Gaga ja Skrillex.
Zeddin vanhemmat olivat musikaalisia ja Zedd itse aloitti pianon soittamisen jo neljävuotiaana. Myöhemmin hän ryhtyi soittamaan rock-yhtyeessä rumpuja ennen siirtymistään elektroniseen musiikkiin. Vuonna 2009 Zedd voitti kaksi Beatportin remix-kilpailua, Armand Van Helden / Strictly Rhythm Remix Contest ja Fatboy Slim / Skint Remix Contest, joiden ansiosta hän sai oikeudet julkaista useita virallisia remix-kappaleita tunnetuille artisteille.
Diskografia > Studioalbumit

| Vuosi | Albumin tiedot |
| --- | --- |
2012: Clarity Julkaistu: iTunes: 2. lokakuuta 2012 Muut (Beatport ja Spotify): 9. lokakuuta 2012  Levy-yhtiö: Interscope Records  Alusta: Digitaalinen lataus, CD, LP-levy
2013: Clarity: Deluxe Edition Julkaistu: 24. syyskuuta 2013  Levy-yhtiö: Interscope Records  Alusta: Digitaalinen lataus
2015: True Colors Julkaistu: 18. toukokuuta 2015  Levy-yhtiö: Interscope Records  Alusta: Digitaalinen lataus, CD, LP
Diskografia > EP-levyt

| Vuosi | EP:n tiedot |
| --- | --- |
2011: The Anthem Remixes Julkaistu: 24. tammikuuta 2011  Levy-yhtiö: Big Fish Recordings  Alusta: Digitaalinen lataus
2011: Autonomy Julkaistu: 28. maaliskuuta 2011  Levy-yhtiö: BugEyed Records  Alusta: Digitaalinen lataus
2011: The Aftershave Julkaistu: 8. marraskuuta 2011  Levy-yhtiö: OWSLA  Alusta: Digitaalinen lataus
2012: Stars Come Out (Remixes) Julkaistu: 13. helmikuuta 2012  Levy-yhtiö: Dim Mak Records  Alusta: Digitaalinen lataus
2012: Spectrum Julkaistu: 31. heinäkuuta 2012  Levy-yhtiö: Interscope Records  Alusta: Digitaalinen lataus
2013: Clarity (Remixes) Julkaistu: 12. helmikuuta 2013  Levy-yhtiö: Interscope Records  Alusta: Digitaalinen lataus
Diskografia > Muut kappaleet

| Nimi | Julkaisu päivänmäärä | Julkaistu |
| --- | --- | --- |
| "Changes" (feat. Champions) | 26. toukokuuta 2011 | Skrillex's Free Treats Vol. 1 |
| "Scorpion Move" | 15. marraskuuta 2011 | Ilmainen digitaalinen lataus SoundCloudista |
Diskografia > Remixit

Moussa Clarke & Fisher - "Love Key 2010" (Zedd Mix Radio Edit) (2010)
Moussa Clarke & Fisher - "Love Key 2010" (Zedd Mix) (2010)
Armand van Helden - "Witch Doktor" (Zedd Remix) (2010)
B.o.B feat. Bruno Mars - "Nothin' On You" (Zedd Remix) (2010)
SL Curtiz & Radio Jack - "Kid Yourself" (Zedd Remix) (2010)
Arbre Blass - "No Regrets" (SL Curtiz & Zedd Remix) (2010)
Lucky Date - "Ho's & Disco's" (Zedd Remix) (2010)
Erick Decks - "Nasty" (Zedd Dub Remix) (2010)
Erick Decks - "Nasty" (Zedd Vocal Remix) (2010)
FLX - "I Feel Untouched" (Zedd's Bigroom Remix) (2010)
Frowin Von Boyen - "Speedy P" (Zedd Remix) (2010)
Fatboy Slim - "Weapon Of Choice" (Zedd Remix) (2010)
Dan Thomas feat. MAB - "This Year" (Zedd Remix) (2010)
Skrillex feat. Sirah - "WEEKENDS!!!" (Zedd Remix) (2010)
Periphery - "Icarus Lives!" (Zedd Remix) (2010)
Skrillex - "Scary Monsters And Nice Sprites" (Zedd Remix) (2010)
The Black Eyed Peas - "The Time (Dirty Bit)" (Zedd Remix) (2010)
Wolfgang Gartner - "Latin Fever" (Zedd Remix) (2010)
David May feat. Max Urban - "Facebook Love" (Zedd Remix) (2010)
David May feat. Max Urban - "Facebook Love" (Zedd Instrumental Mix) (2010)
Diddy – Dirty Money feat. Swizz Beatz - "Ass on the Floor" (Zedd Remix) (2011)
Lady Gaga - "Marry the Night" (Zedd Remix) (2011)
Lady Gaga - "Born This Way" (Zedd Remix) (2011)
Swedish House Mafia feat. John Martin - "Save The World" (Zedd Remix) (2011)
Skrillex & The Doors - "Breakn' a Sweat" (Zedd Remix) (2012)
Empire of The Sun - "Alive" (Zedd Remix) (2013)
Zedd feat. Hayley Williams - "Stay The Night" (Zedd & Kevin Drew Remix) (2014)
MAGIC! - "Rude" (Zedd Remix) (2014)
Diskografia > Musiikkivideot

| Vuosi | Esittäjä(t) | Kappale | Ohjaaja(t) | Levy-yhtiö | Julkaistu |
| --- | --- | --- | --- | --- | --- |
| 2011 | Zedd | "Shave It" | Sean Stiegemeier | OWSLA | 1. marraskuuta 2011 |
| 2012 | Zedd | "Slam The Door" | Justin Nizer | OWSLA | 12. tammikuuta 2012 |
| 2012 | Zedd feat. Matthew Koma | "Spectrum" | Petro | Interscope Records | 15. elokuuta 2012 |
| 2012 | Zedd | "Stache" | Roboto | Interscope Records | 2. lokakuuta 2012 |
| 2013 | Zedd feat. Foxes | "Clarity" | Jodeb | Interscope Records | 10. tammikuuta 2013 |
| 2013 | Zedd feat. Hayley Williams | "Stay the Night" | Daniel Cloud Campos | Interscope Records | 23. syyskuuta 2013 |
| 2014 | Zedd feat. Matthew Koma & Miriam Bryant | "Find You" | Jodeb | Interscope Records | 16. maaliskuuta 2014 |
| 2015 | Zedd feat. Selena Gomez | "I Want You to Know" | Brent Bonacorso | Interscope Records | 10. maaliskuuta 2015 |
| 2017 | Zedd feat. Alessia Cara | ''Stay'' | Tim Mattia | Interscope Records | 14. huhtikuuta 2017 |
Esiintymiset Suomessa

16. elokuuta 2013 – Weekend Festival, Helsinki
15. heinäkuuta 2018 - Ilosaarirock , Joensuu
Aiheesta muualla

kotisivu
Yangshuo

| Yangshuo (阳朔县, Yángshuò Xiàn) |
| --- | --- |
 Piirikunnan keskusta vuoristojen välissä ja Lijoen rannalla.
 Yangshuo
 Koordinaatit: 24°47′N, 110°30′E 
Valtio:  Kiina
Autonominen alue:  Guangxi
Prefektuuritason kaupunki:  Guilin
Hallinto:  
 – Hallinnon tyyppi:  piirikunta
Pinta-ala:  
 – Kokonaispinta-ala:  1 428 km²
Väkiluku (2010):  272 223
Aikavyöhyke:  UTC+8
Postinumero:  541900
Suuntanumero(t):  0773
Rekisterikilpi:  桂C
 
 www.yangshuo.gov.cn 
Infobox OKVirheellinen NIMI-arvo: 
Yangshuo (kiin. 阳朔县, pinyin: Yángshuò Xiàn) on piirikunta Etelä-Kiinassa Guangxin autonomisella alueella. Hallinnollisesti se kuuluu prefektuuritason kaupunki Guiliniin. Piirikunnan pinta-ala on 1 428 neliökilometriä ja asukasmäärä on 272 223 vuonna 2010.
Lijoen varrella sijaitseva alue on Etelä-Kiinan tunnetuimpia matkailukeskuksia, joka on tunnettu erityisesti jyrkkien kalkkikivivuorten hallitsemista maisemistaan. Kiinan 20 yuanin setelin takasivulla on maisemaa Yangshuosta.
Kiinan 20 yuanin setelin takasivulla olevaa maisemaa Yangshuossa.
Maisemaa Yangshuossa.
Aiheesta muualla

Kuvia tai muita tiedostoja aiheesta Yangshuo Wikimedia Commonsissa
Yangshuo Travel Guide (englanniksi)
TravelChinaGuide.com: Yangshuo Travel Guide (englanniksi)
Barry Blue

Barry Blue, 1973
Barry Blue (oikealta nimeltä Barry Ian Green) (s. 4. joulukuuta 1950 Lontoo)  on rocklaulaja, levytuottaja ja laulunkirjoittaja Englannista. Hän on tunnettu varsinkin listahiteistään "Dancin' (on a Saturday Night)", jonka hän kirjoitti yhdessä Lynsey De Paulin kanssa ja "Do You Wanna Dance", jotka molemmat ovat peräisin vuodelta 1973.
Hän liittyi Bell Recordsiin 1970-luvun alussa ja sai aikaan viisi hittisingleä, mutta 1970-luvun lähetessä loppuaan hänen suosionsa väheni. Hänen viimeisin Top 40 -hitti Englannin singlelistalla oli lokakuussa 1974, kun "Hot Shot" saavutti sijan 23.
Vaikkei hän koskaan saavuttanut samanlaista suosiota kuin kilpailijansa The Sweet, Gary Glitter, David Bowie tai T Rex, Blue on jatkanut työskentelyään musiikkialalla, etenkin tuottajana muille artisteille, esimerkkeinä yhtyeet sekä artistit Heatwave, Bananarama, Toto Coelo ja Cheryl Lynn. Bluen kokoelmalevy, Greatest Hits julkaistiin levy-yhtiön Repertoire Records kautta vuonna 2002.
Listasijoitukset Englannissa

Dancin' (on a Saturday Night) (1973) (2)
Do You Wanna Dance? (1973) (7)
School Love (1974) (11)
Miss Hit And Run  (1974) (26)
Hot Shot (1974) (23)
Suomenkielisiä versioita Barry Bluen kappaleista

Wikimedia Commonsissa on kuvia tai muita tiedostoja aiheesta .
Dancin' (on a Saturday Night) = Lauantaina Kaikki Tanssii Markku Karjalainen (1974)
Dancin' (on a Saturday Night) = Lauantaina Bailataan Vaan Anja Niskanen (1985)
Arbil

| Arbil (Hewlêr) أربيل‎ |
| --- | --- |

 Arbil
 Koordinaatit: 36°11′N, 44°1′E 
Valtio:  Irak
Autonominen alue:  Irakin Kurdistan
Maakunta:  Arbil (Erbil)
Väkiluku (2013)  (arvio, Arbilin piirikunnan väestö):  800 000
Infobox OKVirheellinen NIMI-arvo: 
Arbil eli Erbil (myös Arbela tai Irbil; arab. اربيل‎, ’Arbīl, kurdiksi Hewlêr‎) on kaupunki Pohjois-Irakissa, Erbilin maakunnassa. Arbililla on pitkä historia ja se tunnettiin aikanaan esimerkiksi kristinuskon paikallisena keskuksena. Nykyisin kaupunki on Irakiin kuuluvan Irakin Kurdistanin autonomisen alueen pääkaupunki. Sen asukasluku oli vuoden 2013 arvion mukaan noin 800 000.
Historia

Nykyisen Arbilin aluetta on asutettu jo pitkään. Paikka tunnetaan vanhoista nuolenpääkirjoituksista nimellä Arbailu ja Assyrian valtakunnan kaudella se oli tärkeä Ištarin palvontapaikka. Myöhemmin nimi muuttui muotoon Arbeles. Vuonna 331 eaa. paikan lähellä käytiin ratkaiseva Gaugamelan taistelu Persian kuningas Dareios III:n ja Makedonian kuningas Aleksanterin välillä. Myöhemmin kaupungin hallinnasta sotivat Parthia ja Rooman valtakunta. Kaupungin nimi oli saanut uuden muodon Arbira ja kaupunkiin muodostui kristitty keskus jo kristinuskon varhaishistorian aikana. Sasanidien Persiassa koettiin ajoittain kristittyjen vainoja.
Persian muslimivalloituksen jälkeen kaupungin kristitty yhteisö jatkoi olemassaoloaan. Itse kaupungista ei ilmeisesti käyty suurempia taisteluja. Kaupunki alkoi kuitenkin menettää merkitystään vanhojen kauppareittien varrella Mosulille. 1100-luvun loppupuolella kaupungista tuli kuitenkin suuria alueita hallinneen kurditaustaisen begteginidien suvun pääkaupunki. Hallitsijasuvun ehkä kuuluisin jäsen oli Saladinin lanko Muzaffar al-Din, joka rakennutti kaupunkiin useita nykypäiviin saakka säilyneitä rakennuksia. Mongolit hävittivät kaupunkia vuonna 1235 ja valtasivat sen linnoituksen vuonna 1258. Kristitty yhteisö kukoisti edelleen jonkin aikaa mongolivalloituksen jälkeen ja alueella oli myös kristittyjä kuvernöörejä. Vuonna 1310 joidenkin kristittyjen palkkasoturien aiheuttaman välikohtauksen jälkeen kaupungin kristitty väestö surmattiin ja se menetti asemansa kristittynä keskuksena. Verilöylystä selvinneet muuttivat muille alueille.
Aikanaan Arbilista tuli osa Osmanien valtakuntaa ja Bagdadin paššan alainen alue. Esimerkiksi nykyisin Unescon maailmanperintöluetteloon kuuluva Arbilin sitadelli sai nykyisen ulkomuotonsa osmanien kaudella. Persian Nadir Šahin sotaretket hävittivät kaupunkia ja vuonna 1892 sen väkiluvuksi arvioitiin 3 200 henkilöä. Luku saattaa tosin olla alakanttiin ja esimerkiksi joidenkin alueella liikkuneiden matkailijoiden kertomusten mukaan kaupunki oli suurempi. Joka tapauksessa tuolloin asukkaisiin kuului myös 457 juutalaista. 1990-luvulla kaupunki oli Kurdistanin demokraattisen puolueen ja isänmaallisen liiton taistelujen keskipiste Kurdistanin sisällissodassa. Sittemmin kaupunki on kasvanut taloudellisesti etenkin Irakin diktaattori Saddam Husseinin hallinnon päätyttyä. Nykyisin Arbil on autonomisen Irakin Kurdistanin pääkaupunki.
Väestö

YK:n Irakin analysointiyksikön vuoden 2013 väestöarvion mukaan Erbilin piirikunnassa oli yhteensä noin 800 000 asukasta (52 % koko maakunnan 1,531 miljoonan ihmisen väestöstä). Toinen, yksityishenkilön ylläpitämä citypopulation.de -sivusto arvioi Irakin tilastokeskuksen projektion pohjalta kaupungin väkiluvuksi 1 025 000 asukasta (2011). Syyrian pakolaisvirrasta raportoidessa kaupungin väkiluvuksi mainittiin kesällä 2014 jopa yli 1,4 miljoonaa (ennen pakolaisia).
Arbilin väestö koostuu sunnalaisista kurdeista, sekä kristityistä.
Aiheesta muualla

Kuvia tai muita tiedostoja aiheesta Erbil Wikimedia Commonsissa
Harrison Jacobs: 14 Beautiful Photos Of Erbil, The Capital Of Iraqi Kurdistan That ISIS Is Targeting (8.8.2014) (englanniksi) (businessinsider.com)
1st major attack in Iraq's Kurdish capital (19.11.2014) (englanniksi) (cbsnews.com)
Isabel Coles, Reuters: A car bomb exploded near the American consulate in Iraq (17.4.2015) (englanniksi) (businessinsider.com)
Arbilin sitadelli.
Yasso

| Yasso |
| --- | --- |
 Yasso
 Koordinaatit: 13°8′14″N, 4°40′26″W 
Valtio:  Mali
Alue:  Ségoun alue
Piiri:  Tominianin piiri
Hallinto:  
 – Hallinnon tyyppi:  maalaiskunta
Väkiluku (2009):  13 800
Infobox OKVirheellinen NIMI-arvo: 
Yasso on maalaiskunta ja sen keskuskylä Ségoun alueen Tominianin piirissä Malissa. Se sijaitsee 20 kilometriä Tominianista lounaaseen. Kunnassa on 13 800 asukasta (vuonna 2009).
Yasson kunta rajoittuu koillisessa Tominianin piirin Tominianin, idässä Bénénan, etelässä Sanékuyn, lännessä Sanin piirin Dahin ja luoteessa Somon kuntiin. Seutu kuuluu Sahelin vyöhykkeeseen.
Kuntaan kuuluu 22 kylää. Asukkaat ovat etupäässä boboja ja markoja (dafing). Vallitsevat uskonnot ovat kristinusko ja animismi.
Seudun pääelinkeinot ovat maanviljely, karjanhoito ja keräily. Tärkeimmät viljelykasvit ovat hirssi ja fonio sekä myyntiin kasvatettavat maapähkinä ja seesami. Kotieläimiä ovat lampaat, vuohet, aasit, naudat, siipikarja ja siat. Lisäksi harjoitetaan käsityöammatteja ja pienimuotoista kaupankäyntiä.
Palveluihin kuuluvat kaksi julkista alakoulua ja yläkoulu, kahdeksan kyläkoulua ja terveysasema.
Yangzhou

| Yangzhou (扬州市, Yángzhōu Shì) |
| --- | --- |

 Yangzhoun sijainti Kiinan Jiangsun maakunnassa
 Yangzhou
 Koordinaatit: 32.395°N, 119.410°E 
Valtio:  Kiina
Maakunta:  Jiangsu
Hallinto:  
 – Hallinnon tyyppi:  Prefektuuritason kaupunki
 – Pormestari:  Zhu Minyang
Pinta-ala:  
 – Kokonaispinta-ala:  6 592 km²
Väkiluku (2020):  4 559 797
 – Väestötiheys:  695 as./km²
Aikavyöhyke:  UTC+8
Postinumero:  321000
Suuntanumero(t):  +86 (0)514
 
 yangzhou.gov.cn 
Infobox OKVirheellinen NIMI-arvo: 
Yangzhou (kiin.: 扬州; pinyin: Yángzhōu) on kaupunki Kaakkois-Kiinassa Jiangsun maakunnan keskiosassa, Jangtsen pohjoisrannalla. Kaupungin keskusta sijaitsee linnuntietä noin 72 kilometriä maakunnan pääkaupunki Nanjingistä koilliseen ja 230 kilometriä suurkaupunki Shanghaista luoteeseen. Yangzhoun väkiluku on 4,56 miljoonaa (2020) ja pinta-ala 6 592 neliökilometriä.
Yangzhoun naapurikaupunkeja ovat Nanjing lounaassa, Chuzhou lännessä, Huai’an ja Yancheng pohjoisessa, Taizhou idässä, sekä Zhenjiang etelässä.
Piirikuntatasolla kaupunki jakautuu seuraavasti (2020):
| 0 | 1 | 2 | 3 | 4 |
| --- | --- | --- | --- | --- |
    Guangling Hanjiang Jiangdu Baoying Yizheng Gaoyou   
| Alue | Kiinaksi | Kiinaksi | Aluetyyppi | Väkiluku (2020) |
| Guangling | 广陵区 | Guǎnglíng qū | Kaupunkipiiri | 608 660 |
| Hanjiang | 邗江区 | Hànjiāng qū | Kaupunkipiiri | 861 413 |
| Jiangdu | 江都区 | Jiāngdū qū | Kaupunkipiiri | 926 577 |
| Gaoyou | 高邮市 | Gāoyóu shì | Piirikuntatason kaupunki | 709 572 |
| Yizheng | 仪征市 | Yízhēng shì | Piirikuntatason kaupunki | 532 571 |
| Baoying | 宝应县 | Bǎoyìng xiàn | Piirikunta | 682 219 |
Ensimmäinen historian kirjaama asutus nykyisen Yangzhoun paikalla oli nimeltään Guangling (tai Kuang-ling); tämä tapahtui Kevättä ja syksyä-aikakaudella (770–476 eaa.).
Yangzhou on ollut kautta Kiinan historian sen keskeisiä talouden ja kulttuurielämän kaupunkeja. Keisarinkanavan valmistuttua siitä muodostui Tang-dynastian kaudella keskeinen ja vauras satamakaupunki. Kaupunki tunnetaan kauppiassuvuistaan, runoilijoistaan, taiteilijoistaan ja tutkijoistaan.
Vuoden 2020 väestönlaskennassa Yangzhoun väkiluku oli 4 559 797, joista 71,03 prosenttia asui kaupunkialueella. Vähemmistökansallisuuksien osuus väestöstä oli 0,60 prosenttia. Bruttokansantuote vuonna 2022 oli noin 710,5 miljardia yuania. Keskimääräinen vuosiansio oli kaupunkialueella 53 673 yuania ja maaseudulla 29 332 yuania.
Aiheesta muualla

Kuvia tai muita tiedostoja aiheesta Yangzhou Wikimedia Commonsissa
Yangzhou City Information (erityisesti talouspainotus) (englanniksi) (chinaknowledge.com)
Yangzhou (englanniksi) (britannica.com)
China Postal code Jiangsu Province (prefektuuri ja piirikuntataso) (englanniksi) (youbianku.com)
Yvonne Minton

Yvonne Minton CBE (s. 4. joulukuuta 1938 Sydney, Australia) on australialainen oopperalaulaja, jonka roolit ovat äänialoiltaan vaihdelleet kontra-altosta sopraanoon. Hän aloitti opintonsa Sydneyssä, jatkoi niitä Lontoossa ja voitti muun muassa Kathleen Ferrier -palkinnon parhaana kontra-alttona. Hänen ensimmäinen merkittävä roolinsa Englannissa oli Maggie Dempsterin osuus Nicholas Mawin oopperassa One Man Show.
Minton pääsi esiintymään muun muassa Covent Gardeniin ja debytoi vuonna 1972 Metropolitan-oopperassa Octavianin roolissa Richard Straussin oopperassa Ruusuritari. Tämä oli hänen ainoa roolinsa Metropolitan-oopperassa. Minton teki myös yhteistyötä muun muassa Englannin kamariorkesterin ja Lontoon filharmonikkojen kanssa. R. Straussin tuotannon ohella Mintonin ohjelmistoon on kuulunut muun muassa Richard Wagnerin, Alban Bergin ja Pierre Boulez'n teoksia. Minton on ollut säännöllinen konserttiesiintyjä, jonka kanssa ovat esiintyneet sellaiset kapellimestarit kuin Georg Solti, Pierre Boulez, Daniel Barenboim, Leonard Bernstein, Claudio Abbado ja Colin Davis.
Mintonista tehtiin Brittiläisen imperiumin ritarikunnan komentaja 31. joulukuuta 1979.
Zimbabwe-Rhodesia

Zimbabwe-Rhodesia (engl. Zimbabwe Rhodesia) oli lyhytikäinen tasavalta nykyisen Zimbabwen alueella. Se perustettiin 1. kesäkuuta 1979. Mikään valtio ei tunnustanut Zimbabwe-Rhodesian itsenäisyyttä ja sitä pidettiin osana Yhdistyneen kuningaskunnan Etelä-Rhodesian siirtomaata.
Zimbabwe-Rhodesia syntyi, kun Rhodesiassa valtaa pitänyt Ian Smithin johtama valkoinen vähemmistöhallitus yritti säilyttää valtansa rippeet tekemällä niin sanotun sisäisen ratkaisun maltillisten mustien poliitikkojen kanssa.
Zimbabwe-Rhodesia palautettiin siirtomaaksi 12. joulukuuta 1979 ja hetken aikaa sen nimi oli taas Etelä-Rhodesia. Maa itsenäistyi uudelleen Zimbabwena vuonna 1980.
Piispa Abel Muzorewa toimi maan pääministerinä.
Aiheesta muualla

Kuvia tai muita tiedostoja aiheesta Zimbabwe-Rhodesia Wikimedia Commonsissa
Yleisurheilun sisäratojen Suomen-mestaruuskilpailut 1970

Yleisurheilun sisäratojen Suomen-mestaruuskilpailut järjestettiin vuonna 1970 Espoossa 28. helmikuuta – 1. maaliskuuta. Kilpailut olivat avoimet eli myös ulkomaiset urheilijat saivat osallistua.
Ruotsin Kjell Isakssonin seiväshypyn voittotulos 528 cm oli uusi sisäratojen Euroopan-ennätys.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 400 m | Matti Schmandt   Helsingin Kisa-Veikot | 51,7 | Leo Koukonen   PerttU | 52,2 | Heimo Jokinen   Hyvinkään Tahko | 52,3 |
| 1 500 m | Ulf Högberg   Ruotsi | 3.51,0 | Raimo Karsikas   Paimion Urheilijat | 3.51,9 | Mikko Ala-Leppilampi   Lahden Sampo | 3.54,3 |
| 60 m aitajuoksu | Matti Harri   Helsingin Kisa-Veikot | 8,3 | Esko Olkkonen   Oulaisten Huima | 8,4 | Veikko Ahvenainen   Rauman Työväen Urheilijat | 8,5 |
| Seiväshyppy | Kjell Isaksson   Ruotsi | 528 | Risto Ivanoff   Turun Toverit | 480 | Unto Sjö   Loviisan Tor | 480 |
| Kolmiloikka | Jorma Gröhn   Joensuun Kataja | 15,47 | Esa Rinne   Helsingin Kisa-Toverit | 15,43 | Heikki Olli   Lappajärven Veikot | 15,31 |
| Kuulantyöntö | Thord Carlsson   Ruotsi | 18,07 | Jarmo Kunnas   Lauttasaaren Pyrintö | 17,85 | Kalevi Lehtonen   Kaarinan Ura | 17,65 |
| 4 × 800 m viesti | Paimion Urheilijat   Antti Salamäki   Heikki Mäkelä   Aimo Peltonen   Reijo Auvainen | 8.01,2 | Lahden Sampo | 8.01,2 | Viipurin Urheilijat | 8.01,3 |
PB: henkilökohtainen ennätys | SB: kauden paras
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 400 m | Riitta Hagman   Viipurin Urheilijat | 61,0 | Seija-Liisa Laavi   Malmin Urheilijat | 63,4 | Ritva-Liisa Tuominen   Viipurin Urheilijat | 64,7 |
| 60 m aitajuoksu | Pirkko Helenius   Nummen Kipinä | 9,5 | Riitta-Liisa Ketamo   Salon Viesti | 9,5 | Vuokko Leppämäki   Petäjäveden Petäjäiset | 9,6 |
| Pituushyppy | Sirpa Niiranen   Joensuun Kataja | 578 | Pirkko Helenius   Nummen Kipinä | 575 | Tuula Rautanen   Lahden Sampo | 511 |
| Kuulantyöntö | Christine Huttunen   Mellunkylän Kontio | 14,29 | Pirkko Karjalainen   Mynämäen Isku | 10,95 | Marja-Leena Karttunen   Helsingin Toverit | 10,78 |
PB: henkilökohtainen ennätys | SB: kauden paras
Ymer (lehti)

Ymer on ruotsalainen maantieteellinen vuosikirja, aiemmin aikakauslehti, jota on vuodesta 1881 Tukholmassa julkaissut Svenska sällskapet för antropologi och geografi.
Aiheesta muualla

Ymer, artikkeli, Nordisk familjebok 33. 1922 (ruotsiksi)
Ymer, digitoituja vuosikertoja, Runeberg.org (ruotsiksi)
Yngve Ollus

Yngve Karl Oskar Ollus (16. syyskuuta 1928 Vöyri – 27. syyskuuta 2021 Kauniainen) oli suomalainen insinööri ja yritysjohtaja, joka sai teollisuusneuvoksen arvonimen.
Olluksen vanhemmat olivat maanviljelijä Oscar Ollus ja Hulda Grannars ja puoliso vuodesta 1955 Kirsti Taimi Öhrnberg. Ollus tuli ylioppilaaksi Vaasassa 1949 ja valmistui diplomi-insinööriksi Teknillisestä korkeakoulusta 1953. Liikkeenjohdon täydennyskoulutuksessa hän kävi Sveitsissä 1967–1968. Ollus oli Koneen palveluksessa 1954–1955 ja Metalliteos-yhtiön myynti-insinööri 1955–1956. Sittemmin hän teki työuransa Ericssonilla, sekä Ruotsissa että  Suomessa. Hän oli Tukholmassa Ericssonin projekti-insinööri  1956–1958, suunnittelija 1958–1960, markkinointi-, selvitys- ja hallinnon tehtävissä 1960–1964 sekä hallinto- ja teknisissä tehtävissä 1964–1969. Suomen Ericsson-yhtiön Oy LM Ericsson Ab:n varatoimitusjohtaja hän oli 1969–1970 ja toimitusjohtaja 1970–1991. Ollus oli myös yhtiön hallituksen jäsen vuodesta 1977 ja toimi hallituksen puheenjohtajana 1992–1997. Hänellä oli useita luottamustehtäviä, sotilasarvoltaan hän oli reservin luutnantti (1980). Ollus sai teollisuusneuvoksen arvon vuonna 1989.
Yngve Lorents

Yngve Lorents vuonna 1960.
Yngve Samuel Lorents (20. lokakuuta 1887 Västerås – 11. syyskuuta 1978 Leksand) oli ruotsalainen historiantutkija. Hän päätoimitti teoksen Bonniers Konservationlexikon vuosina 1920–1929 ja teoksen Nordisk familjebok vuosina 1933–1937 sekä kirjoitti historiallisiin kokoomateoksiin 1900-lukua käsitteleviä osuuksia. Vuonna 1916 hän väitteli filosofian tohtoriksi. Vuonna 1940 Lorentsin aloitteesta perustettiin Utrikespolitiska institutet.